২০২১ বাংলাদেশ প্রিমিয়ার লিগ (ফুটবল)
২০২১ ফুটবল প্রিমিয়ার লিগ বাংলাদেশ ফুটবল ফেডারেশন কর্তৃক আয়োজিত বাংলাদেশী ফুটবলের শীর্ষ স্তরের লিগ বাংলাদেশ ফুটবল প্রিমিয়ার লিগের ত্রয়োদশ মৌসুম ছিল। এই মৌসুমে ১৩টি দল প্রতিদ্বন্দ্বিতা করেছে। ২০২০–২১ মৌসুমের জন্য নির্ধারিত সময়ের প্রায় ১০ মাস পর ২০২১ সালের ১৩ই জানুয়ারি তারিখে এই মৌসুমটি শুরু হয়ে ২০শে সেপ্টেম্বর তারিখে সমাপ্ত হয়েছে। বসুন্ধরা কিংস এই লিগের বর্তমান চ্যাম্পিয়ন, যারা ২০১৮–১৯ মৌসুমে প্রথমবারের মতো শিরোপা জয়লাভ করেছিল। এই মৌসুমে ৬৫ পয়েন্ট অর্জন করে বসুন্ধরা কিংস টানা দ্বিতীয়বারের মতো শিরোপা জয়লাভ করতে সক্ষম হয়েছে।